Kells abbedi

Kells abbedi (irsk: Mainistir Cheanannais) er et tidligere kloster ved Kells i dagens grevskap Meath i Irland, 64 kilometer nord for Dublin. Det ble grunnlagt på begynnelsen av 900-tallet, og Kellsboken ble oppbevart her fra middelalderen fram til 1650, og deler av den kan ha blitt skrevet her. Historikere kan dog ikke være sikre på den nøyaktige datoen og omstendighetene for opprettelsen av boken.

Kellsboken med sine illustrasjonene og utsmykningen overgår alle andre tilsvarende evangeliebøker i ekstravaganse og kompleksitet. Dekorasjonen kombinerer tradisjonell kristen ikonografi med utsmykkede, virvlende motiver typiske for insulær kunst. Figurer av mennesker, dyr og mytiske dyr, sammen med keltiske knuter og sammenflettede mønstre i livlige farger, gir liv til manuskriptets sider.«Irish Treasures: The Book of Kells», Claddagh Design

 Historie 
Klosteret og Kells abbedi ble angivelig grunnlagt av sankt Columba en gang rundt 554, etter at overkongen Diarmait mac Cerbaill av Tara ga ham eiendommen på et sted som tidligere var en irsk bygdeborg.Sidwell, Keith (1995): Reading Medieval Latin, Cambridge University Press, ISBN 0-521-44747-X; s. 70«Kells & District» (PDF), Kells & District Tourism Forum Klosteret ble gjenoppbygd fra Iona, bygningen tok fra 807 til innvielsen av kirken i 814. Det samme året trakk Cellach, abbed av Iona, seg tilbake til Kells, men i motsetning til det som noen ganger hevdes, er det klart fra annalene ved Iona at den lille øya utenfor Skottland forble det viktigste columbianske huset fra i flere tiår, til tross for faren for angrep fra vikinger. Først i 878 ble de viktigste relikviene, særskilt Columbas relikvieskrin, flyttet til Irland, og Kells ble det nye fremste columbianske klosteret. Meyvaert (1989), s. 11 Selv om det ikke er nevnt, kan dette godt ha vært da Kellsboken kom til Kells.

 Kellsboken 
 Se hovedartikkel, Kellsbokenthumb|left|Folio 7v i Kellsboken inneholder et bilde av jomfru Maria og Jesusbarnet. Dette er det eldste bevarte bilde av jomfru Maria i et vestlig manuskript.Kellsbokens opphav er usikker, men en teori er at det antas Kellsboken enten kan ha blitt påbegynt på øya Iona og avsluttet i Kells eller skrevet i sin helhet i et scriptorium (skrivestue) på Kells av påfølgende generasjoner av munker. Meyvaert (1989), s. 12

Norrøne vikingene plyndret jevnlig klosteret i løpet av 1000-tallet grunnet dets rikdommer. Til tross for de konstante angrepene, klarte munkene å holde Kellsboken intakt fram til 1006 da den ble stjålet fra helligdommen. Henry (1974), s. 150The Annals of Ulster, CELT: Corpus of Electronic Texts En referanse i Ulsterannalene antas generelt å referere til tyveriet av Kellsboken, og den forteller at manuskriptet ble returnert etter to måneder, men uten omslaget. Den kraften som ble benyttet for å fjerne omslaget forklarer sannsynligvis de manglende illustrasjonene i begynnelsen og slutten av boken.

Boken ble oppbevart i klosteret resten av middelalderen. På 1100-tallet ble detaljer om et charter for klosterets eiendom kopiert til blanke sider i Kellsboken, slik det var vanlig praksis for perioden. Dette er den eldste bekreftede referansen til dens tilstedeværelse i klosteret. Senere i samme århundre ble klosteret oppløst med at klosteret ble en sognekirke og Kellsboken fortsatte å bli oppbevart der.Kellsboken forble på Kells fram til 1650-tallet da Oliver Cromwells soldater var stasjonert i byen. På det tidspunktet ble boken sendt til Dublin for trygg oppbevaring. I 1661 ble Kellsboken kjøpt opp av Trinity College i Dublin hvor den fortsatt er oppbevart og er tilgjengelig for publikum i lærestedets bibliotek igjen.Gwynn (1954), s. 132

 Beskrivelse 
I dag består det tidligere klosteret av et rundtårn fra 1000-tallet som stiger rundt 28 meter fra det opprinnelige gatenivået. Den har fem vinduer i toppetasjen i stedet for de vanlige fire, med utsikt over de fem veiene som fører inn til Kells.

Den nåværende kirkebygningen, som tilhører anglikanske Church of Ireland, er datert til 1778 og ble renovert i 1965.National Inventory of Architectural Heritage - Saint Columcille's Church of Ireland Church, Kells, County Meath, Department of Arts, Heritage & the Gaeltacht. I nærheten ligger St. Columb's House, et oratorium fra 1000-tallet. Det er også en rekke steinkors fra 800- til 1000-tallet. Tre kors og en korsbase er plassert på selve stedet, mens markedskorset fra 900-tallet (opprinnelig ved klosterets østlige port) står nå foran det gamle tinghuset. Legenden hevder at den ble skadet av Cromwells soldater og at den ble brukt til å henge opp deltakere i opprøret i 1798. Rundtårnet og steinkrosene er et nasjonalt monument i Irland.«List of Monuments»  (PDF), Archaeology.ie, 4. mars 2009.

 Referanser 

 Litteratur 
 Farr, Carol (1997): The Book of Kells: Its Function and Audience. British Library. ISBN 0-7123-0499-1.
 Forbes, Andrew; Henley, David; Sullivan, Edward (2012): Pages from the Book of Kells. Chiang Mai: Cognoscenti Books. ASIN B00AN4JVI0.
 Henderson, George (1987): From Durham to Kells: The Insular Gospel Books 650-800. Thames and Hudson. ISBN 0-500-23474-4.
 Henry, Françoise (1974): The Book of Kells: Reproductions from the Manuscript in Trinity College, Dublin. New York: Alfred A Knopf. ISBN 0-394-49475-X.
 Gwynn, Aubrey (september 1954): «Some Notes on the History of the Book of Kells», Irish Historical Studies, 9(34). JSTOR 30005685
 Meyvaert, Paul (mars 1989): «The Book of Kells and Iona», The Art Bulletin. 71(1): 6–19. doi:10.2307/3051211. JSTOR 3051211.
 Sullivan, Edward ([1920] 1988): The Book of Kells. Opptrykk, Bracken. ISBN 1-85170-196-6.

 Eksterne lenker 

Book of Kells, Long Island UniversityHistory, Construction and Knotwork of the Book of Kells
School of Kells, Catholic Encyclopedia''

Kategori:Irlands historie
Kategori:Meath
Kategori:Katolske klostre
Kategori:Klostre i Irland
Kategori:Ruiner i Irland